༄༅། །ཚོགས་བདག་དམར་བོའི་སྒྲུབ་ཐབས་བསམ་འཕེལ་དབང་རྒྱལ།
༄༅།།ཚོགས་བདག་དམར་བོའི་སྒྲུབ་ཐབས་བསམ་འཕེལ་
དབང་རྒྱལ་ཞེས་བྱ་བ་བཞུགས་སོ།།
ན་མོ་གུ་རུ་བཛྲ་ཝ་ར་ཎ་ཡེ། གང་ཞིག་དམ་ཚིག་ལྡན་པའི་རྣལ་འབྱོར་བས།། ཁྱོད་ཉིད་
བསྙེན་ཅིང་སྒྲུབ་ན་ཁམས་གསུམ་གྱི།། དབང་ཕྱུག་དཔལ་ལ་འགོད་མཛད་ལྷ་ཆེན་པོ།། ཚོགས་
ཀྱི་བདག་པོ་དེ་ཡིས་བདག་སྐྱོངས་ཤིག །
འདིར་ཚོགས་བདག་དམར་ཆེན་སྒྲུབ་པར་འདོད་པས་གནས་དབེན་པར་བྲིས་འབུར་གྱི་སྐུ་དང་མཁོ་བའི་ཡོ་བྱད་
རྣམས་ཚོགས་པར་བྱས། དུས་ནི་རྒྱལ་ཕུར་འཛོམས་པའམ། དེ་ལྟར་མ་གྲུབ་ཀྱང་རུང་ལ། འདི་ཉིད་མདུན་བསྐྱེད་ཀྱི་ཚུལ་དུ་
བསྒྲུབ་དགོས་བས་(པས་)མདུན་དུ་བྲིས་སྐུ་མན་ངག་བཞིན་བཞེངས་པ་ཡོད་ན་དགྲམ་པའི་མདུན་དུ་སྒྲུབ་གཞི་སྟེགས་ཀྱི་
ཁར་མཎྜལ་དམར་བོ་(པོ་)ལ་པདྨ་འདབ་བརྒྱད་བྲིས་པའི་དབུས་སུ་ཟླ་གམ་དམར་བོ་(པོ་)ལ་ཚོམ་བུ་འགོད། དེའི་སྟེང་དུ་
མདུན་དུ་རྒྱུན་གཏོར།
དཀར་གསུམ་མངར་གསུམ། བག་ཕྱེ་ལ་དཀར་གསུམ་མངར་གསུམ་ཚ་བ་གསུམ་སྤོས་བཏབ་པའི་ལ་དུ། ལ་ཕུག་སྒོག་པ་སོགས་
མཆོད་པ་གང་རྒྱས་ཀྱིས་བསྐོར། མཆོད་མགོ་གཡས་ནས་བརྩམས་པའི་ཆུ་གཉིས་ཉེར་སྤྱོད་ཚར་གཉིས་ལས་མི་ཉུང་བ། རང་
གི་མདུན་དུ་རྡོར་དྲིལ་ནང་མཆོད་རྣམས་བཤམས་ཏེ། གོང་གནོན་ཡི་དམ་གྱི་བདག་བསྐྱེད་བསྒོམས་པ་ལ་རང་ཉིད་སྟན་
བདེ་བར་འདུག་ནས་སྐྱབས་འགྲོ་སེམས་བསྐྱེད་སྔོན་དུ་འགྲོ་བས། སྭ་བྷཱ་ཝས་སྦྱངས། འཁོར་འདས་ཀྱི་ཆོས་ཐམས་
ཅད་གདོད་ནས་མི་དམིགས་པ་སྟོང་བ་ཉིད་དུ་གྱུར། སྟོང་བའི་ངང་ལས་ཧཱུཾ་ཡིག་ལས་བྱུང་བའི་
བརྟན་གཏོར་ནོར་བུའི་དབྱིབས་ཅན་ལ་ཙ་ཀ་ལི་བཙུག་པ་དང་། དེའི་གཡས་སུ་(༢ན)འདས་གཏོར།
རྡོ་རྗེའི་ ་ས་གཞི་རྭ་བ་གུར་བླ་བྲེ་མེ་རི་དང་བཅས་པའི་དབུས་སུ་བསྲུང་བའི་འཁོར་ལོའི་ནང་
དུ་པདྨ་དང་ཉི་མའི་དཀྱིལ་འཁོར་གྱི་སྟེང་དུ་ཧཱུཾ་དང་རྡོ་རྗེ་ལས་(༢བ)རང་ཉིད་ཁྲོ་རྒྱལ་འབྱུང་
བོ་འདུལ་བྱེད་སྐུ་མདོག་སྔོན་པོ་ཞལ་གཅིག་ཕྱག་བཞི་བ། གཡས་དང་བོས་(པོས་)བ་དན་རྩེ་
གསུམ་དང་བཅས་པའི་རྡོ་རྗེ། གཡོན་དང་བོས་(པོས་)བན་དྷ་ཁྲག་གིས་བཀང་བ་ཐུགས་ཀར་
འཛིན་པ། འོག་མ་གཉིས་མདའ་གཞུ་རྒྱབ་ནས་འགེངས་པ། ཞལ་མཆེ་བ་གཙིགས་ཤིང་སྤྱན་
g3A5
'''॰ '

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་གསུམ་པ་བཞུགས་སོ།།
གསུམ་དང་ལྡན་པ། ཧ་ཧའི་གད་རྒྱངས་ཅན། སྨ་ར་དང་སྨིན་མ་དབུ་སྐྲ་སེར་བོ་གྱེན་དུ་བརྫེས་
པ། ཐོད་སྐམ་ལྔའི་དབུ་རྒྱན་དང་རློན་པ་ལྔ་བཅུའི་དོ་ཤལ་ཅན། རིན་པོ་ཆེ་དང་སྦྲུལ་གྱིས་བརྒྱན་
པ། སྟག་གི་པགས་པའི་ཤམ་ཐབས་གསོལ་བ། མི་རེའི་སྟེང་ན་གཡས་བསྐུམས་གཡོན་བརྐྱངས་
པའི་སྟབས་ཀྱིས་ཡེ་ཤེས་ཀྱི་མེ་དཔུང་རབ་ཏུ་འབར་བའི་དབུས་ན་བཞུགས་པ། དེའི་སྤྱི་བོར་ཨོཾ།
མགྲིན་པར་ཨཱཿ ཐུགས་ཀར་ཧཱུཾ། ཐུགས་ཀའི་ཧཱུཾ་ལས་འོད་ཟེར་འཕྲོས་པས་ཕྱོགས་བཅུའི་སངས་
རྒྱས་དང་བྱང་ཆུབ་སེམས་དཔའ་ཐམས་ཅད་ཁྲོ་རྒྱལ་འབྱུང་བོ་འདུལ་བྱེད་ཀྱི་རྣམ་པར་ཨོཾ་བཛྲ་
ས་མཱ་ཛཿ ཞེས་པས་སྤྱན་དྲངས། ཛཿཧཱུཾ་བཾ་ཧོཿགཉིས་སུ་མེད་པར་ཐིམ། སླར་ཡང་ཐུགས་ཀ་ནས་འོད་
ཟེར་འཕྲོས་པས་དབང་གི་ལྷ་རིགས་ལྔ་འཁོར་དང་བཅས་པ་ཨོཾ་བཛྲ་ས་མཱ་ཛཿས་སྤྱན་དྲངས། ཨོཾ་ཨ་
བྷི་ཥིཤྩ་མཾ་སརྦ་ཏ་ཐཱ་ག་ཏ་ཞེས་གསོལ་བ་བཏབ་པས། ཨོྃ་བཛྲ་བྷ་ཝ་ཨ་བྷི་ཥིཉྩ་ཧཱུཾ། ཞེས་གསུངས་ཤིང་བུམ་
པའི་ཆུས་སྤྱི་བོ་ནས་དབང་བསྐུར། སྐུ་གང་། དྲི་མ་དག ཆུའི་ལྷག་མ་ཡར་ལུད་པ་ལས་མི་བསྐྱོད་
པས་དབུ་བརྒྱན་པར་གྱུར། དེ་ནས་མཆོད་པ་(༣ན)རྣམས་བླ་མེད་ལྟར་བྱིན་གྱིས་བརླབས་ཏེ། ༀ་བྷཱུ་ཏ་ཊ་མ་ར་
ཨཧཱུྃ་པྲ་ཏཱི་ཙྪ་སྭཱཧཱ། ཞེས་སོགས་ཆུ་གཉིས་སྔོན་དུ་འགྲོ་བའི་ཉེར་སྤྱོད་རོལ་མོའི་བར་དང་། ཨོཾ་བྷུ་ཏ་ཊ་
མ་ར་ཨོཾ་ཨཱཿཧཱུཾ། གིས་ནང་མཆོད་འབུལ། འབར་བའི་སྐུ་ཅན་ཉི་མ་འབུམ་གྱི་གཟི།། དཔའ་བོའི་སྟངས་
སྟབས་ཞབས་ཀྱིས་ས་འོག་གཡོ།། རབ་ཏུ་ཁྲོས་པའི་ཁྲོ་གཉེར་གློག་སྟོང་འཁྱུགས།། དཔལ་ཆེན་
་བོའི་དགྲ་ལ་ཕྱག་འཚལ་བསྟོད།། ཅེས་པས་བསྟོད། རང་གི་ཐུགས་ཀའི་ཧཱུཾ་ཡིག་ལ་སྔགས་ཕྲེང་
གིས་བསྐོར་བའི་སྤྲོ་བསྡུས་རྒྱལ་བ་སྲས་བཅས་ཀྱི་བྱིན་རླབས་མཐུ་ནུས་ཐམས་ཅད་བསྡུས་ཏེ་
བསྟིམས། ཚོགས་བདག་འཁོར་བཅས་ཀྱང་དབང་དུ་བསྡུས་པར་བསམ་ལ། ཨོཾ་སུཾ་བྷ་ནི་སུཾ་བྷ་ཧཱུཾ། ཨོཾ་
གྲི་ཧྞ་གྲི་ཧྞ་ཧཱུྃ། ཨོཾ་གྲི་ཧྞ་པ་ཡ་གྲི་ཧྞ་པ་ཡ་ཧཱུྃ་ཧཱུྃ་ཕཊ། ཨོཾ་ཨ་ན་ཡ་ཧོ་བྷ་ག་ཝ་ན་བཛྲ་ཧཱུྃ་ཧཱུྃ་ཕཊ།
ཅི་མང་བཟླས་པའི་མཐར་ཡིག་བརྒྱས་ལྷག་ཆད་ཁ་བསྐང་། མཆོད་བསྟོད་མདོར་བསྡུས་བྱ། དེ་ནས་འདས་གཏོར་འབུལ་
བ་ནི། གཏོར་མ་ནང་མཆོད་ལྟར་བྱིན་གྱིས་བརླབས་ཏེ། རང་གི་ཐུགས་ཀའི་ཧཱུཾ་ཡིག་གི་འོད་ཟེར་གྱིས་རང་
འབྱུང་
བཞིན་གྱི་གནས་ནས་གསང་བའི་བདག་པོ་འབྱུང་བོ་འདུལ་བྱེད་ཀྱི་ལྷ་ཚོགས་སྤྱན་དྲངས། ཀ་
མ་ལ་ཡེ་སྟེ། ལྗགས་འོད་ཟེར་གྱི་སྦུ་གུས་གཏོར་མའི་བཅུད་ཐམས་ཅད་དྲངས་པར་བསམ་ལ། ཨོཾ་བྷུ་
gag#6,3,4,€5.g#。

༄༅། །ཚོགས་བདག་དམར་བོའི་སྒྲུབ་ཐབས་བསམ་འཕེལ་དབང་རྒྱལ།
ཏ་ཊ་མའི་མཐར་ཨ་ཀཱ་རོ་བཏགས་པ་གསུམ་མམ་བདུན་གྱིས་འབུལ། ༀ་བྷུ་ཏ་ཊ་མར་ཨཉྙཾ་ ནས་ ཤཔྟའི་བར་
གྱིས་མཆོད། ཨོཾ་བྷཱ་ཏ་ཊ་མར་ཨོཾ་ཨཱཿ(༣བ)ཧཱུཾ། འབར་བའི་སྐུ་ཅན་སོགས་ཀྱིས་བསྟོད། འདོད་དོན་ལ་གསོལ་བ་
བཏབ། ཡིག་བརྒྱ་བརྗོད། བཟོད་གསོལ་བྱ། གཏོར་མགྲོན་གཤེགས། སྣོད་བཅུད་རྣམས་བསྡུས་ཏེ་རང་ལ་ཐིམ་པར་བསམ་མོ། །
མདུན་བསྐྱེད་སྒྲུབ་པ་ནི་མཆོད་གཏོར་རྣམས་བྱིན་གྱིས་བརླབས། རྟེན་གཏོར་ཨོཾ་རུ་རུ་སྤུ་རུ་ཛཱ་ལ་ཏིཥྛ་སིདྡྷི་
ལོ་ཙ་ནི་སརྦ་ཨརྠ་ས་ངྷ་ནི་སྭཱཧཱ།
ཞེས་སོགས་ནམ་མཁའ་མཛོད་ཀྱི་སྔགས་ལན་གསུམ་གྱི་བྱིན་གྱིས་བརླབས། བྲིས་
སྐུ་ཨ་མྲྀ་ཏས་བསངས། སྭ་བྷཱ་ཝས་སྦྱངས། སྟོང་བའི་ངང་ལས་རང་ཉིད་ཁྲོ་བོ་ཆེན་པོར་གསལ་བའི་
མདུན་དུ་བཻཌྰུརྱའི་བྲག་རིའི་ཁྲོད་དུ་པདྨ་དམར་བོ་འདབ་མ་བརྒྱད་པའི་ལྟེ་བར་ནོར་བདག་
བྱི་བ་སྔོན་པོ་རིན་པོ་ཆེ་སྣ་ཚོགས་སྐྱུག་(བསྐྱུགས་)པའི་སྟེང་དུ་གཡིག་དམར་བོ་(པོ་)ཡོངས་སུ་
གྱུར་པ་ལས་དཔལ་ཚོགས་ཀྱི་བདག་པོ་སྐུ་མདོག་དམར་བོ་(པོ་)གླང་བོ་ཆེའི་གདོང་བ་ཅན། རྣོ་
ཞིང་དཀར་བའི་མཆེ་བ་གཙིགས་ཤིང་སྤྱན་གསུམ་པ། དབུ་སྐྲ་སྤྱི་བོར་བཅིངས་པའི་རྩེ་མོར་ཡིད་
བཞིན་གྱི་ནོར་བུས་མཚན་ཞིང་། དར་དམར་གྱི་ཅོད་པན་གཡོ་བ། ཕྱག་བཅུ་གཉིས་ཀྱི་གཡས་པ་
དྲུག་ན་དགྲ་སྟ། མདའ་ཆེན། ལྕགས་ཀྱུ། རྡོ་རྗེ། རལ་གྲི། འཕང་མདུང་རྣམས་འཛིན་པ། གཡོན་
པ་དྲུག་ན་གཏུན་ཤིང་། གཞུ། ཁ་ཊཾ་ག ཁྲག་གིས་བཀང་བའི་ཐོད་པ། ཐོད་པ་ཤ་ཆེན་གྱིས་གང་
བ། ཕུབ་དང་ལྷན་ཅིག་གདུགས་ལ་བ་དན་བཏགས་པ་རྣམས་འཛིན་པ། རྡོ་རྗེ་དང་ཐོད་ཁྲག་
ཐུགས་ཀར་འཛིན་ཅིང་ལྷག་མ་རྣམས་འཕྱར་བ། དར་གྱི་ཤམ་(༤ན)ཐབས་དང་རིན་པོ་ཆེའི་
རྒྱན་སྣ་ཚོགས་ཀྱིས་བརྒྱན་པ། ཞབས་གཡོན་བརྐྱངས་པའི་སྐྱིལ་ཀྲུང་ཕྱེད་པའི་གར་སྟབས་ཀྱིས་
འོད་ཟེར་དམར་བོ་(པོ་)རབ་ཏུ་འཁྲིགས་པའི་དབུས་ན་བཞུགས་པ། དེའི་དཔྲལ་བར་ཨོཾ། མགྲིན་
པར་ཨཱཿ ཐུགས་ཀར་ཧཱུཾ། ཐུགས་ཀའི་དབུས་སུ་ཀཿཡིག་དམར་བོ(པོ)། དེ་ནས་རང་ཉིད་ཁྲོ་བོ་ཆེན་
པོར་གསལ་བའི་ཐུགས་ཀ་ནས་འོད་ཟེར་འཕྲོས་པས་སུམ་ཅུ་རྩ་གསུམ་གྱི་གནས་རྡོ་ཨ་མོ་ལི་ཀ་
ནས་དཔལ་ཚོགས་ཀྱི་བདག་པོ་འཁོར་བསམ་གྱིས་མི་ཁྱབ་པ་དང་བཅས་སྤྱན་དྲངས་ཏེ་མདུན་
གྱི་ཚོགས་ཀྱི་བདག་པོ་ལ་ཐིམ་པར་བསམ་ནས་དྲིལ་བུ་བསིལ་ཞིང་། ཨོཾ་གཿགཿསིདྡྷི་སིདྡྷི་སརྦ་ཨརྠ་མེ་
པྲ་ས་དྷ་ཡ་ཧཱུྃ་ཧཱུྃ་ཛཿཛཿསྭཱཧཱ། ཞེས་བརྒྱ་རྩ་སོགས་པ་མང་དུ་བརྗོད་ནས་བཞུགས་ལ། ཛཿཧཱུཾ་བཾ་ཧོཿགཉིས་སུ་
མེད་པར་བསམ་སྟེ། པདྨ་ཀ་མ་ལ་ཡེ་ཧཱུཾ། ཞེས་པས་གདན་འབུལ། ས་མ་ཡ་ཧོཿ ཞེས་པས་དམ་ལ་བཞག སླར་
7347
,

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་གསུམ་པ་བཞུགས་སོ།།
ཡང་ཐུགས་ཀ་ནས་འོད་ཟེར་འཕྲོས། དབང་ལྷ་སྤྱན་དྲངས། སོགས་གོང་བཞིན་བྱས་ནས་ཆུའི་ལྷག་མ་
ཡར་ལུད་པ་ལས་འོད་དཔག་མེད་ཀྱི་དབུ་བརྒྱན་པར་གྱུར་པར་བསམ་ལ། གོང་དུ་བྱིན་གྱིས་བརླབས་པའི་
མཆོད་པ་འབུལ་བ་ནི། མཆོད་ཡོན་བསངས་(བསང་)གཏོར་མེ་ཏོག་སྤོས།། སྒྲོན་མེ་དྲི་མཆོག་ཞལ་
ཟས་དང༌།། སྣ་ཚོགས་རོལ་མོའི་ཚོགས་བཅས་རྣམས།། བགེགས་འདུལ་ལྷ་ཆེན་བཅས་ལ་འབུལ།།
གཞན་ཡང་དངོས་འབྱོར་ཡིད་སྤྲུལ་ལས།། བྱུང་བའི་མཆོད་ཚོགས་ཅི་མཆིས་པ།། (༤བ) སྔགས་
དང་ཏིང་འཛིན་ཕྱག་རྒྱ་ཡིས།། བྱིན་གྱིས་བརླབས་ཏེ་འབུལ་ལགས་ན།། བདག་ཅག་འཁོར་
དང་བཅས་རྣམས་ལ།། ཚེ་དང་བསོད་ནམས་དབང་ཕྱུག་དང་།། དཔལ་དང་འབྱོར་བ་ཕུན་
སུམ་ཚོགས།། ཅི་བསམ་ཡིད་བཞིན་འགྲུབ་པར་མཛོད།། ཨོཾ་ག་ན་པ་ཏི་ཨཉྙཾ་ ནས་ ཤཔྟ་པྲ་ཏཱི་ཙྪ་
ཧཱུཾ་སྭཱཧཱ། ཨོཾ་ག་ན་པ་ཏི་ཨོཾ་ཨཱཿཧཱུཾ། རྒྱལ་བའི་སྐུ་གསུང་ཐུགས་རྡོ་རྗེ།། གཉིས་མེད་ཡེ་ཤེས་ལས་
བྱུང་བ།། ཚོགས་རྗེ་ཚོགས་དབང་ཚོགས་ཀྱི་བདག། བགེགས་ཀྱི་གཙོ་ལ་ཕྱག་འཚལ་བསྟོད།། ཅེས་
བསྟོད་པ་བྱ། གཏོར་མ་འབུལ་བར་འདོད་ན། ༀ་ཨཱཿཧཱུྃ་ཧ་ཧོ་ཧྲཱིཿས་བྱིན་གྱིས་བརླབས་ཏེ། མདུན་བསྐྱེད་
ཀྱི་ལྗགས་རྡོ་རྗེའི་སྦུ་གུས་གཏོར་མ་གསོལ་བར་བསམ་ལ། ༀ་ག་ན་པ་ཏི་ཨ་ཀ་རོ་མུ་ཁཾ་བཏགས་པ་
གསུམ་གྱིས་འབུལ། ༀ་ག་ན་པ་ཏི་ཨཉྙཾ་ ནས་ ཤཔྟའི་བར་དང་། ༀ་ག་ན་པ་ཏི་ཨོཾ་ཨཱཿཧཱུྃ་གིས་མཆོད། རྒྱལ་
བའི་སྐུ་གསུང་ཐུགས་རྡོ་རྗེ།། ཞེས་སོགས་ཀྱིས་བསྟོད། བཟླས་པ་ལ། བདག་ཉིད་ཡི་དམ་དུ་གསལ་བའི་
ཐུགས་ཀའི་ཧཱུཾ་ལས་འོད་དམར་བོའི་(པོའི་)ཚུལ་གྱི་སྔགས་ཕྲེང་འཕྲོས་པས་མདུན་བསྐྱེད་ཀྱི་
ཐུགས་ཀར་ཀཿ དམར་བོ་(པོ་)སྔགས་ཕྲེང་གིས་བསྐོར་བ་ལ་ཕོག་པས་རྒྱུད་བསྐུལ་ནས་ཟས་ནོར་
གྱི་ཆར་ཕབ་སྟེ་དངོས་གྲུབ་ཐམས་ཅད་སྟེར་བར་བསམ་ལ། ཡི་དམ་གྱི་སྔགས་སུཾབྷ་ནི་བརྒྱ་རྩས་མགོ་དྲངས་ནས་
ཨོཾ་ཨཱཿགྷ་ཧཱུྃ་སྭཱཧཱ། གང་མང་བཟླས། བསྙེན་པ་ལ་སྔགས་འདི་འབུམ་ཕྲག་གཅིག་གམ་འབྲུ་འབུམ་བཟླ་ཞེས་གསུངས་ལ།
ལས་རུང་ལ་འབུམ་དང་དབང་སྡུད་ཀྱི་ལས་ཆེན་པོ་བྱེད་ན་མཚན་མའི་བསྙེན་པ་གལ་ཆེ་བར་གྲགས་སོ།། མཎྜལ་(༥ན)མཆོད་
རྫས་རྣམས་ལ་དམིགས་ནས། ཡིད་འཕྲོག་མེ་ཏོག་རྒྱན་ཕྲེང་རིན་ཆེན་དབྱིག། ལ་དུ་ལ་ཕུག་འབྲས་བུ་
རོ་བརྒྱའི་ཟས།། ལ་སོགས་ཕྱོགས་བཅུའི་ཞིང་གི་མཆོད་པའི་སྤྲིན།། མ་ལུས་འབུལ་གྱི་བརྩེ་བས་
བཞེས་སུ་གསོལ།། མཎྜལ་བཤོས་གཙང་མར་མེ་ཡོན་ཆབ་དང༌།། འབྲས་ཆང་རྒུན་ཆང་བཏུང་
བ་མངར་བའི་རོ།། ལྷན་ཅིག་དག་དང་རབ་ཏུ་སྦྱར་བ་ཡི།། སྣ་ཚོགས་མཆོད་པ་དམ་པ་འདི་དག་
348%

༄༅། །ཚོགས་བདག་དམར་པོའི་སྒྲུབ་ཐབས་བསམ་འཕེལ་དབང་རྒྱལ།
བཞེས།། ཏིང་འཛིན་སྔགས་དང་ཕྱག་རྒྱས་བྱིན་རླབས་པའི།། འདོད་ཡོན་ཚོགས་ཀྱི་མཆོད་པ་
བཞེས་སུ་གསོལ།། བདག་ཉིད་དང་བས་བཤམས་ཤིང་སྤྲུལ་པ་ཡིས།། མཆོད་པའི་ཚོགས་ཀྱིས་ལྷ་
ཆེན་མཉེས་གྱུར་ཅིག། ཅེས་བརྗོད་ཅིང་། ༀ་ག་ན་པ་ཏི་ཨཉྙཾ་ ནས་ ཤཔྟའི་བར་དང་། ༀ་ག་ན་པ་ཏི་ཨོཾ་
ཨཱཿཧཱུྃ་གིས་ནང་མཆོད་ཕུལ། རྒྱལ་བའི་སྐུ་གསུང་ཐུགས་རྡོ་རྗེ།། སོགས་ཀྱིས་བསྟོད། འདོད་དོན་ལ་གསོལ་བ་བཏབ་
ནས་ཡིག་བརྒྱས་ལྷག་ཆད་བསྐངས། མ་རྙེད་ཡོངས་སུ་སོགས་ཀྱིས་བཟོད་གསོལ་དང་མདུན་བསྐྱེད་བྲིས་སྐུ་ལ་བརྟན་
བཞུགས་དང༌། བདག་བསྐྱེད་ཉེར་བསྡུ་བྱ། མཇུག་ཏུ་བཀྲ་ཤིས་ཀྱི་(ཀྱིས་)མཐའ་བརྒྱན་པར་བྱའོ། །
ཅེས་ཚོགས་བདག་དམར་བོའི་(པོའི་)སྒྲུབ་ཐབས་བསམ་འཕེལ་དབང་རྒྱལ་ཞེས་བྱ་བ་འདི་ནི། སུ་ཉིད་གཡོན་རུའི་
ཤོག་ནས་དད་བརྩོན་ཡོན་ཏན་གྱི་རྒྱན་ལྡན་དགེ་སློང་དཀོན་མཆོག་འོད་ཟེར་གྱིས་བསྐུལ་ངོར། རྒྱལ་མཁན་པོ་གྲགས་པ་རྒྱལ་
མཚན་གྱིས་དམ་པ་གོང་མ་རྣམས་ཀྱི་གསུང་ལ་བརྟེན་ནས་སྦྱར་པའོ།། སརྦ་མངྒ་ལཾ།
8349